На основу поглавља 10. Акционог плана запошљавања општине Сента за 2017. годину (“Службени лист општине Сента”, бр. 7/2017.), председник општине Сента дана 16. 06.2017. године **поново** расписује и објављује

**ЈАВНИ ПОЗИВ**

**ЗА ФИНАНСИРАЊЕ ПРОГРАМА СТРУЧНЕ ПРАКСЕ НА ТЕРИТОРИЈИ ОПШТИНЕ СЕНТА У 2017. ГОДИНИ**

**I Предмет конкурса**

Расписује се јавни позив за финансирање програма стручне праксе, као програма и мере активне поитике запошљавања на територији општине Сента у 2017. години за ангажовање без заснивања радног односа:

- 3 лица са четворогодишњим средњим образовањем у трајању од 6 месеци и

- 2 лица са четворогодишњим високим образовањем у трајању од 12 месеци.

**II Циљ стручне праксе**

У оквиру програма стручне праксе незапосленим лицима са средњим и високим образовањем омогућава се стицање стручних знања и вештина за самостални рад у струци, без заснивања радног односа код послодаваца.

Програм стручне праксе подразумева стручно оспособљавање за самосталан рад у струци, за које је стечено одговарајуће образовање – квалификација ради стицањa услова за полагање стручног испита кад је то законом, односно правилником предвиђено као посебан услов за самосталан рад у струци.

Програм је намењен незапосленим лицима без радног искуства у струци, са најмање средњим образовањем и реализује се без заснивања радног односа.

**III Средства за финансирање програма стручне праксе**

Финансирање програма стручне праксе се врши на основу Акционог плана запошљавања општине Сента за 2017. годину (“Службени лист општине Сента”, бр. 7/2017.) у укупном износу од 1.243.000,00 динара, од која преостала средства овим позивом су распоређена на следећи начин:

|  |  |  |  |  |
| --- | --- | --- | --- | --- |
| Назив | Износ месечне накнаде за лица укључена у програм стручне праксе у динарима | Број ангажованих лица | Трајање стручне праксе у месецима | Укупно у динарима |
| Стручна пракса са завршеном средњом стручном спремом | 14.000,00 | 3 | 6 | 252.000,00 |
| Стручна пракса са завршеном високом стручном спремом | 18.000,00 | 2 | 12 | 432.000,00 |
| Осигурање | 700,00 | 5 |  | 3.500,00 |
| **СВЕГА:**  |  |  |  | **687.500,00** |

**IV Право учествовања на јавном позиву**

Право учествовања у поступку спровођења програма стручне праксе имају јавна и јавна комунална предузећа, јавне установе, привредна друштва, предузетници, задруге, удружења, и други послодавци (у даљем тексту: послодавац), у складу са јавним позивом.

Право на доделу средства за спровођење програма стручне праксе послодавац може да оствари под условом да испуњава следеће критеријуме:

- да има седиште на територији општине Сента;

- да је поднео пријаву за спровођење програма стручне праксе;

- да има просторне, техничке и стручне капацитете за спровођење програма стручне праксе;

- да уредно измирује обавезе по основу пореза и доприноса за обавезно социјално осигурање;

- да је измирио раније уговорне обавезе и измирио дуговања према општини;

- да у последњих шест месеци није био дуже од 30 дана непрекидно евидентиран у регистру дужника принудне наплате Народне банке Србије;

- да не запошљава лица која су у периоду од три месеца пре подношења захтева за доделу средстава била у радном односу код тог послодавца;

- да има најмање једно запослено лице;

- да има кадровске и друге капацитете за стручно оспособљавање лица у поступку спровођења програма стручне праксе.

Право на укључивање у програм има незапослено лице под условом да:

- налази се на евиденцији Нaионалне службе за запошљавање и активно тражи посао;

- има пребивалиште на територији општине Сента.

**V Критеријуми за избор послодавца**

Избор послодавца за доделу средстава за реализовање програма стручне праксе врши се применом следећих критеријума:

-кадровски капацитети послодавца за реализацију програма стручне праксе;

-просторни и технички капацитети послодавца потребни за спровођење програма стручне праксе;

- дужина обављања делатности послодавца, при чему већи број бодова остварују послодавци који дуже обављају делатност;

- врста делатности послодавца;

- претходно коришћена средства општине за спровођење програма и мера активне политике запошљавања општине, при чему већи број бодова остварују послодавци који нису претходно користили средства и послодавци који су користили средства,

а лица из програма су засновала радни однос након истека уговорне обавезе послодавца;

-процена важности поднетог захтева за економски развој општине и локално тржиште рада;

- намера послодавца да са лицем укљученим у програм, по истеку програма заснује радни однос на одређено или на неодређено време.

**VI Права и обавезе послодавца који спроводи програм стручне праксе**

Послодавац је у обавези да за време трајања програма стручне праксе:

- оспособи лице за самосталан рад у струци у складу са законом, односно актом о организацији и систематизацији послова,

- општини доставља доказ о исплати накнаде за лица укључена у програм стручне праксе,

- омогући општини контролу реализације уговорних обавеза и

- обавести општину о свим променама које су од значаја за реализацију уговора у року од осам дана од дана настанка промене.

Послодавац је у обавези да по истеку програма приправника:

- организује полагање приправничког, односно другог стручног испита за самосталан рад, односно обезбеди доказе о оспособљавању неопходне за полагање испита пред надлежним органом.

**VII Начин подношења пријаве на јавни позив**

Пријава на јавни позив (у даљем тексту: пријава) подноси се Савету за запошљавање општине Сента.

Уз пријаву подносилац пријаве дужан је да приложи:

1. извод из регистра у којем је регистрован,
2. доказе у испуњавању услова из тачке IV и V овог јавног позива.

***Последњи дан за подношење пријава на јавни позив истиче 23. јуна 2017. године***

Пријава се подноси у штампаном облику, у затвореној коверти са назнаком “Стручна пракса”. Пријаве на јавни позив могу се предати сваког радног дана у времену од 7,00 до 15,00 часова у пријемној канцеларији Општинске управе општине Сента у Сенти, Главни трг бр. 1. или могу се слати поштом.

**Особа за контакт**

Додатне информације у вези јавног позива могу се добити од Арпада Маћкоа у канцеларији бр. 78 Општинске управе општине Сента, Главни трг бр. 1. или на

телефон бр.: 655-414

мобилни бр.: 064/872 5348

мејл адреса: naplata@zenta-senta.co.rs

**VIII Поступак избора послодавца за спровођење програма стручне праксе**

Програм стручне праксеспроводи послодавац кога одреди председник општине на предлог Савета за запошљавање општине Сента .

Поступак по објављеном јавном позиву спроводи Савет за запошљавање општине Сента.

Задатак Савета је да провери и размотри пријаве послодаваца, сачини бодовну листу и припреми предлог одлуке о додели средстава за спровођење програма и мера активне политике запошљавања општине.

Одлуку о избору пријаве за спровођење програма и мера активне политике запошљавања општине доноси председник општине у року од 3 дана од дана достављања предлога Савета.

Одлука председника општине је коначна и против ње се не може изјавити жалба.

Одлука о избору пријаве за спровођење програма и мера активне политике запошљавања општине објављује се на званичној интернет страници oпштине Сента.

Након доношења одлуке о избору пријаве за спровођење програма и мера активне политике запошљавања општине, са изабраним подносиоцима пријаве (у даљем тексту: корисник средстава) закључује се Уговор о спровођењу програма и мера активне политике запошљавања општине (у даљем тексту: Уговор).

Уговор у име општине закључује председник општине.

**IX Наменски карактер средстава**

Средства која се одобре за спровођење програма и мера активне политике запошљавања општине јесу наменска средства и могу да се користе искључиво за реализацију конкретног програма и мере у складу са уговором.

Корисник средстава дужан је да председнику општине или лицу кога он овласти, у сваком моменту, омогући контролу реализације програма и мере и увид у сву потребну документацију.

Ако се приликом контроле утврди ненаменско трошење средстава председник општине дужан је да раскине уговор и затражи повраћај пренетих средстава са законском затезном каматом , односно да активира инструмент обезбеђења- меницу послодавца,који је приложен уз Уговор о споровођењу стручне праксе.

Послодавац је дужан да председнику општине достави финансијски и наративни извештај о реализацији пројекта и достави доказе о наменском коришћењу средстава.

Уколико послодавац није испунио обавезе предвиђене уговором председник општине дужан је да раскине уговор и затражи повраћај пренетих средстава, односно да активира инструмент обезбеђења, а корисник средстава је дужан да средства врати са законском каматом.

**X Објављивање јавног позива**

Овај Јавни позив је објављен дана 16.06.2017. године на званичној интернет презентацији општине Сента.

|  |  |
| --- | --- |
| Република СрбијаАутономна Покрајина ВојводинаОпштина Сента Председник општине СентаБрој: 401-17/2017-II Дана: 16.06.2017. године С е н т а | Председник општине СентаРудолф Цегледи c. p. |